Fire & Blood

Fire & Blood on yhdysvaltalaisen George R. R. Martinin kirjoittama fantasiaromaani. Se on ensimmäinen osa kaksiosaisesta kirjasarjasta, joka kertoo kuvitteellisen Targaryenin suvun historiasta. Bantam Books julkaisi Doug Wheatleyn kuvittaman romaanin 20. marraskuuta 2018.

Romaani sijoittuu samaan maailmaan kuin Martinin sarja Tulen ja jään laulu, mutta alkaa noin 300 vuotta ennen jälkimmäisen sarjan tapahtumia. Fire & Blood kattaa Westerosin historian seitsemän Targaryen-hallitsijan ajalta Aegon Valloittajasta alkaen.

Suomennos 
Suomeksi romaanin julkaisee Kirjava nimellä Tuli ja veri. Suomennoksen julkaisuajankohta ei ole tiedossa.

Televisiosovitukset

House of the Dragon 

Yhdysvaltalainen televisioyhtiö HBO on tuottanut romaanin pohjalta televisiosarjan House of the Dragon. Sarja kertoo vain lohikäärmetanssiksi kutsutusta sisällissodasta, eikä käsittele koko romaanin tapahtumia. Televisiosarjan esitys alkoi vuonna 2022 ja se rikkoi heti julkaisunsa jälkeen katsojaennätyksiä. Sarjan pääosia esittävät muun muassa Paddy Considine, Matt Smith, Olivia Cooke ja Emma D’Arcy.

Sarja Aegon Valloittajasta 
HBO suunnittelee Aegon I Targaryeniin eli Aegon Valloittajaan keskittyvää televisiosarjaa. Hahmosta kerrotaan kattavasti sekä Fire & Blood -romaanissa että Martinin muissa teoksissa. Projekti oli aikaisessa kehitysvaiheessa huhtikuussa 2023.

Lähteet 

Vuoden 2018 kirjat
House of the Dragon